**PLANEERITUD KODUSÜNNITUSE LEPING** Nr.............

Ämmaemand ……………………………………………………….. /ämmaemanda nimi/ ja asendusämmaemand /asendusämmaemanda nimi/ ja ………………………………………. Patsient /patsiendi nimi/ (edaspidi patsient) teiselt poolt on sõlminud käesoleva lepingu (edaspidi leping) kodusünnituse planeerimiseks:

**Lepingu eesmärk** on reguleerida kirjalikult pooltevahelised suhted, mis tekivad seoses ämmaemandusabi osutamisega planeeritud kodusünnitusel.

**Poolte õigused ja kohustused**

**1. Lepingu poolel on õigus:**

1.1 nõuda lepingu teiselt poolelt lepingus ja õigusaktides sätestatud kohustuste täitmist;

1.2. lepingust taganeda (vt. p. 3.3 ja 3.5);

1.3. saada teiselt poolelt informatsiooni planeeritud kodusünnitusega seotud asjaolude kohta;

1.4. isikuandmete kaitsele ja konfidentsiaalsusele.

**2. Ämmaemand** **on kohustatud:**

2.1. austama suhetes patsiendiga patsiendi õigusi ja täitma kutse-eetika norme;

2.2. andma tõenduspõhist ja tasakaalustatud teavet raseduse, sünnituse, sealhulgas kodusünnituse ja sünnitusjärgse perioodi kohta informeeritud valikute tegemiseks;

2.3. nõustama patsienti sünnitusplaani koostamisel;

2.4. läbi viima või korraldama riskide hindamise vastavalt riskide hindamise tabelile (Lisa 1).

2.5. kodusünnituse planeerimise käigus tegema vähemalt ühe koduvisiidi patsiendi koju, et tutvuda kodukeskkonnaga, hinnata keskkonna turvalisust ja kodusünnitust toetava sotsiaalse tugivõrgustiku olemasolu ning anda soovitusi keskkonna sobivaks muutmiseks kodusünnituseks;

2.6. osutama patsiendile kvaliteetset ja näidustatud ämmaemandusabi oma pädevuse piires, tagades nii sünnitaja kui loote hoolika jälgimise;

2.7. tagama kodusünnituseks vajalike ravimite ja töövahendite olemasolu ja korrasoleku, vastavalt kehtivale seadusandlusele ja „Planeeritud kodusünnitusabi osutamise juhendile“;

2.8. järgima sünnitusabiteenuse osutamisele õigusaktidega kehtestatud nõudeid; lähtuma oma tegevuses kehtivatest juhenditest ja eeskirjadest;

2.9. raseduse ja sünnituse ajal ning pärast sünnitust teavitama patsienti tema ja vastsündinu tervislikust seisundist, ämmaemandustoimingute olemusest ja nendega seotud riskidest, eeldatavatest tagajärgedest, olemasolevatest alternatiividest ning mitteteostamise tagajärgedest;

2.10 saama patsiendilt sünnitusabiteenuse ja sellega seotud protseduuride osutamiseks kirjaliku teavitatud nõusoleku;

2.11. kui tekivad näidustused kodusünnituse lõpetamiseks haiglas, siis kutsuma abi ja/või korraldama haiglasse üleviimise, vajaduse korral tegutsema iseseisvalt või koostöös teiste tervishoiutöötajatega vastavalt olukorrale;

2.12.lepingu olemasolul tervishoiuteenuse osutajaga jätkama sünnitusabi osutamist sünnitusosakonnas;

2.13.jälgima ja abistama sünnitanut ja vastsündinut vähemalt kahe tunni jooksul pärast sünnitust või vajaduse ilmnemisel kauem;

2.14.tegema kodusünnituse järel emale ja vastsündinule vähemalt ühe koduvisiidi 48 tunni jooksul);

2.15.teavitama sünnitanu ja vastsündinu perearsti sünnituse toimumisest ja koduvisiidi vajadusest;

2.16.teavitama sünnitanut ja tema peret vajadusest minna perearsti saatekirja alusel soovitavalt 3 päeva jooksul peale sünnitust vastsündinuga lastearsti vastuvõtule vastusündinu läbivaatuseks, uuringuteks ja vaktsineerimiseks;

2.17.dokumenteerima sünnitusabiteenuste osutamist, edastama kogu dokumentatsiooni üleviimisel haiglasse ning säilitama kodusünnitusega seotud dokumente vastavalt kehtestatud korrale;

2.18.Informeerima naist vastsündinule isikukoodi saamise võimalustest ja leppima kokku kasutatava isikukoodi saamise viisi;

2.19.hoidma patsiendi kohta saadud andmeid saladuses kolmandate isikute ees vastavalt õigusaktide sätetele;

2.20.informeerima koheselt patsienti, kui tekivad asjaolud, mis ei võimalda planeeritud kodusünnitusabi osutada;

2.21.abistama patsienti vajadusel asendusämmaemanda leidmisel.

**3. Patsient on kohustatud:**

3.1. külastama raseduse ajal ämmaemandat, pere- või naistearsti vastavalt nendega kokku lepitud plaanile;

3.2. avaldama ämmaemandale tõeselt kogu informatsiooni, mis puudutab tema tervist ja aitama ämmaemanda poolt antud juhiste täpse järgimisega kaasa turvalise ämmaemandusabi teenuse osutamisele;

3.3. tagama kodus hügieenilise puhtuse ja vajalike vahendite olemasolu vastavalt loetelule;

3.4. tagama sünnituskeskkonna turvalisuse sünnituse ajal ja järel;

3.5. tagama toetava sotsiaalse tugivõrgustiku olemasolu sünnituse ajal ja järel;

3.6. teavitama ämmaemandat sünnitustegevuse algusest lepingus näidatud ämmaemanda või tema asendamise vajadusel asendusämmaemanda telefoni numbril;

3.7. teavitama ämmaemandat suuliselt ja/või kirjalikult teenusest loobumisest; 3.8. tasuma ämmaemanda teenuse eest arve alusel seitsme tööpäeva jooksul pärast patsiendile ämmaemanda poolt arve esitamist;

3.9. olema koostöösvalmis ja kindlustama ka oma perekonna koostöövalmiduse.

**4. Asendusämmaemand on kohustatud:**

4.1. ämmaemanda puudumisel asendama teda ämmaemandusabi osutamisel kodusünnitusel ja võtma üle kõik käesoleva lepingu punktist 2.2 tulenevad kohustused.

**5. Lõppsätted**

5.1. Lepingu allkirjastamisega **kinnitab patsient, et ämmaemand on teda teavitanud**:

5.1.1. kodusünnituse olemusest, riskidest ja eelistest;

5.1.2. ämmaemanda poolt osutatavast sünnitusabiteenusest kodusünnitusel, kodusünnitusel teostatavatest toimingutest ning nende teostamise või teostamata jätmisega seotud riskidest, eeldatavatest tagajärgedest, olemasolevatest alternatiividest;

5.1.3. osutatava kodusünnitusabiteenuse hinnast ning võimalusest saada tervishoiuteenuseid Eesti Haigekassa vahenditest;

5.1.4. asjaolust, et Patsiendi poolt tasutud summat ei hüvitata Eesti Haigekassa poolt Patsiendile;

5.1.5. ämmaemanda õigusest mitte osutada tasulist kodusünnituse teenust, kui Patsient ei ole täitnud Lepingus võetud kohustusi;

5.1.6. lepingu allkirjastamisega väljendab Patsient oma nõusolekut tasulise kodusünnitusabiteenuse osutamiseks, millest teda on teavitatud.

5.2. Leping lõpeb viimase kodusünnituse järgse koduvisiidiga või sünnitanu ja vastsündinu üleandmisega teisele tervishoiuteenuse osutajale, kelleks võib olla kiirabi, haigla sünnitusosakond või perearst.

5.3. Patsient võib suulise või kirjaliku teatega Lepingu ühepoolselt lõpetada enne sünnitustegevuse algust.

5.4. Lepingu lõppemine enne sünnitustegevuse algust ja sünnitusabi osutamist vabastab Patsiendi kohustusest tasuda sünnitusabiteenuste eest.

5.5. Ämmaemand võib mõjuval põhjusel kirjaliku teatega lõpetada lepingu ühepoolselt, informeerides patsienti lepingu katkestamisest ja selle põhjustest (ämmaemanda eemalviibimine, seotus muude töökohustustega, kodusünnitust välistavate riskide ilmnemine jms.) ka suuliselt.

5.6. Raviteenuse arve on lepingu lahutamatu lisa.

5.7. Lepingu täitmisest tulenevad vaidlused lahendatakse poolte läbirääkimiste teel.

**Patsiendi andmed**:

nimi:

isikukood:

elukoht (sünnituse toimumise koht):

telefon:

e-post:

eeldatav sünnituse tähtaeg:

tugiisiku nimi:

tel.:

**Ämmaemanda andmed:**

nimi:

telefon:

e-post:

registrinumber:

tegevusloa nr:

**Asendusämmaemanda andmed:**

nimi:

telefon:

e-post:

registrinumber:

tegevusloa nr:

Leping on vormistatud kahes, vajadusel kolmes võrdset juriidilist jõudu omavas eksemplaris kolmel (3) leheküljel, millest üks jääb ämmaemandale, teine naisele ja kolmas asendusämmaemandale.

Lepingust tulenevad õigused ja kohustused loetakse tekkinuks lepingu allkirjastamisega.

Lepingutingimustega tutvunud:

Leping sõlmitud:

(Kuupäev)

Patsient (nimi, allkiri, telefon, e-post…………………............................................................

Ämmaemand (nimi, allkiri, telefon, e-post)…………………………………………………….

Asendusämmaemand (nimi, allkiri, telefon, e-post ..…………………………………..............